CELEX: 32018R0238
Language: el
Date: 2018-02-15 00:00:00
Title: Εκτελεστικός κανονισμός (ΕΕ) 2018/238 της Επιτροπής, της 15ης Φεβρουαρίου 2018, σχετικά με την έγκριση αλάτων με νάτριο των 5′-ριβονουκλεοτιδίων, 5′-γουανιλικού δινατρίου και 5′-ινοσινικού δινατρίου ως πρόσθετων υλών ζωοτροφών για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ )

23.2.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 53/1
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/238 ΤΗΣ ΕΠΙΤΡΟΠΉΣ
      της 15ης Φεβρουαρίου 2018
      σχετικά με την έγκριση αλάτων με νάτριο των 5′-ριβονουκλεοτιδίων, 5′-γουανιλικού δινατρίου και 5′-ινοσινικού δινατρίου ως πρόσθετων υλών ζωοτροφών για όλα τα ζωικά είδη
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).
               
            
                  (2)
               
               
                  Τα άλατα με νάτριο των 5′ριβονουκλεοτιδίων, το 5′-γουανιλικό δινάτριο και το 5′-ινοσινικό δινάτριο («οι εν λόγω ουσίες») εγκρίθηκαν χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετες ύλες ζωοτροφών για όλα τα ζωικά είδη. Τα προϊόντα αυτά προστέθηκαν στη συνέχεια στο μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.
               
            
                  (3)
               
               
                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση των εν λόγω ουσιών ως πρόσθετων υλών ζωοτροφών για όλα τα ζωικά είδη. Ο αιτών ζήτησε την ταξινόμηση αυτών των πρόσθετων υλών στην κατηγορία «αισθητικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003. Τελευταία ο αιτών απέσυρε την αίτηση για το πόσιμο νερό.
               
            
                  (4)
               
               
                  Η Ευρωπαϊκή Αρχή για την Ασφάλεια των Τροφίμων («η Αρχή») εξέδωσε, στις 4 Μαρτίου 2014 (3) γνώμη όπου συμπεραίνει ότι υπό τις προτεινόμενες συνθήκες χρήσης, οι εν λόγω ουσίες δεν έχουν δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι η λειτουργία των εν λόγω ουσιών στις ζωοτροφές είναι παρόμοια με τη λειτουργία τους στα τρόφιμα. Η Αρχή έχει ήδη καταλήξει στο συμπέρασμα ότι οι εν λόγω ουσίες είναι αποτελεσματικές για τα τρόφιμα, δεδομένου ότι αυξάνουν την οσμή ή τη γευστικότητα των τροφίμων. Ως εκ τούτου, το ίδιο συμπέρασμα μπορεί να επεκταθεί στις ζωοτροφές. Ο αιτών απέσυρε την αίτηση για το πόσιμο νερό. Εντούτοις, οι ουσίες αυτές μπορούν να χρησιμοποιούνται σε σύνθετες ζωοτροφές που χορηγούνται κατόπιν μέσω του νερού.
               
            
                  (5)
               
               
                  Θα πρέπει να προβλέπονται περιορισμοί και όροι με σκοπό τον καλύτερο έλεγχο. Καθώς δεν υπάρχουν λόγοι ασφάλειας που να επιβάλλουν τον καθορισμό μέγιστης περιεκτικότητας, και λαμβανομένης υπόψη της επαναξιολόγησης που διενήργησε η Αρχή, στην επισήμανση της πρόσθετης ύλης, θα πρέπει να αναγράφεται η συνιστώμενη περιεκτικότητα. Σε περίπτωση υπέρβασης της εν λόγω περιεκτικότητας, ορισμένες πληροφορίες θα πρέπει να αναφέρονται στην επισήμανση των προμειγμάτων και στην επισήμανση των σύνθετων ζωοτροφών και των πρώτων υλών ζωοτροφών.
               
            
                  (6)
               
               
                  Η Αρχή κατέληξε επίσης στο συμπέρασμα ότι, ελλείψει στοιχείων, οι υπόψη ουσίες θα πρέπει να θεωρούνται δυνητικά επικίνδυνες για τους εργαζομένους σε περίπτωση επαφής με το δέρμα, τους οφθαλμούς και τους βλεννογόνους ή μέσω της εισπνοής. Κατά συνέπεια, θα πρέπει να λαμβάνονται τα κατάλληλα μέτρα προστασίας. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.
               
            
                  (7)
               
               
                  Από την αξιολόγηση των εν λόγω ουσιών διαπιστώνεται ότι πληρούνται οι όροι για την αδειοδότηση, όπως προβλέπονται στο άρθρο 5 του κανονισμού (ΕΚ) αριθ. 1831/2003, εκτός από εκείνους για τις εν λόγω ουσίες που παράγονται από ζύμωση. Η προσφεύγουσα ζήτησε την έγκριση των εν λόγω ουσιών που παράγονται με ζύμωση και υδρόλυση του RNA. Η έλλειψη πληροφοριών σχετικά με την παραγωγή στελεχών δεν επιτρέπει την αξιολόγηση της ασφάλειας των εν λόγω ουσιών που παράγονται με ζύμωση, μολονότι είναι καθαυτές ασφαλείς. Συνεπώς, πρέπει να επιτραπεί η χρήση των εν λόγω ουσιών, όπως ορίζεται στο παράρτημα του παρόντος κανονισμού και η έγκριση αυτών των πρόσθετων υλών που παράγονται από ζύμωση πρέπει να απορριφθεί.
               
            
                  (8)
               
               
                  Καθώς δεν υπάρχουν λόγοι ασφάλειας που να επιβάλλουν την άμεση εφαρμογή των τροποποιήσεων στους όρους αδειοδότησης των εν λόγω ουσιών, θεωρείται σκόπιμο να προβλεφθεί μεταβατική περίοδος ώστε τα ενδιαφερόμενα μέρη να προετοιμαστούν για να συμμορφωθούν με τις νέες απαιτήσεις που απορρέουν από την αδειοδότηση.
               
            
                  (9)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Άδεια
      Χορηγείται άδεια για τη χρήση των ουσιών που προσδιορίζονται στο παράρτημα και ανήκουν στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «αρωματικές σύνθετες ουσίες» ως πρόσθετων υλών ζωοτροφών για τη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Απόρριψη
      Η έγκριση των αλάτων με νάτριο των 5′-ριβονουκλεοτιδίων, του 5′-γουανιλικού δινατρίου και του 5′-ινοσινικού δινατρίου που παράγονται με ζύμωση, απορρίπτεται.
      Άρθρο 3
      Μεταβατικά μέτρα
      1.   Οι ουσίες που προσδιορίζονται στο παράρτημα και οι ουσίες που αναφέρονται στο άρθρο 2, και τα προμείγματα που περιέχουν τις εν λόγω ουσίες, οι οποίες έχουν παραχθεί και επισημανθεί πριν από τις 15 Δεκεμβρίου 2018 σύμφωνα με τους κανόνες που ίσχυαν πριν από τις 15 Μαρτίου 2018 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
      2.   Οι σύνθετες ζωοτροφές και πρώτες ύλες ζωοτροφών που περιέχουν τις ουσίες που προσδιορίζονται στο παράρτημα και τις ουσίες που αναφέρονται στο άρθρο 2, οι οποίες έχουν παραχθεί και επισημανθεί πριν από τις 15 Σεπτεμβρίου 2019 σύμφωνα με τους κανόνες που ίσχυαν πριν από τις 15 Μαρτίου 2018 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, εάν προορίζονται για τροφοπαραγωγικά ζώα.
      3.   Οι σύνθετες ζωοτροφές και πρώτες ύλες ζωοτροφών που περιέχουν τις ουσίες που προσδιορίζονται στο παράρτημα και οι ουσίες που αναφέρονται στο άρθρο 2, οι οποίες έχουν παραχθεί και επισημανθεί πριν από τις 15 Σεπτεμβρίου 2020 σύμφωνα με τους κανόνες που ίσχυαν πριν από τις 15 Μαρτίου 2018 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα, αν προορίζονται για μη τροφοπαραγωγικά ζώα.
      Άρθρο 4
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 15 Φεβρουαρίου 2018.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 268 της 18.10.2003, σ. 29.
      
         (2)  Οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).
      
         (3)  EFSA Journal 2014;12(3):3606.
      
         ΠΑΡΑΡΤΗΜΑ
         
                     Αριθμός ταυτοποίησης της πρόσθετης ύλης
                  
                  
                     Επωνυμία του κατόχου της άδειας
                  
                  
                     Πρόσθετη ύλη
                  
                  
                     Σύνθεση, χημικός τύπος, περιγραφή, αναλυτική μέθοδος
                  
                  
                     Είδος ή κατηγορία ζώου
                  
                  
                     Μέγιστη ηλικία
                  
                  
                     Ελάχιστη περιεκτικότητα
                  
                  
                     Μέγιστη περιεκτικότητα
                  
                  
                     Λοιπές διατάξεις
                  
                  
                     Λήξη της περιόδου έγκρισης
                  
               
                     mg δραστικής ουσίας/kg πλήρους ζωοτροφής με περιεκτικότητα σε υγρασία 12 %
                  
               
                     
                        Κατηγορία: Αισθητικές πρόσθετες ύλες. Λειτουργική ομάδα: Αρωματικές σύνθετες ουσίες
                     
                  
               
                     2b635
                  
                  
                     —
                  
                  
                     Άλατα με νάτριο των 5′-ριβοζονουκλεοτιδίων
                  
                  
                     
                        Σύνθεση πρόσθετης ύλης
                     
                     Άλατα με νάτριο των 5′-ριβοζονουκλεοτιδίων
                     
                        Χαρακτηρισμός της δραστικής ουσίας
                     
                     Άλατα με νάτριο των 5′ -ριβοζονουκλεοτιδίων: μείγμα 5′-γουανιλικού δινατρίου (GMP) και 5′-ινοσινικού δινατρίου (IMP).
                     Που παράγεται με υδρόλυση του RNA
                     Καθαρότητα: ελάχ. 97 % σε δοκιμασία
                     Χημικός τύπος:
                     
                                 —
                              
                              
                                 C10H11N4O8P · nH2O
                              
                           
                                 —
                              
                              
                                 C10H12N5Na2 O8P · nH2O
                              
                           
                        Μέθοδος ανάλυσης
                         (1)
                     
                     Για την ταυτοποίηση του GMP ως πρόσθετης ύλης ζωοτροφών:
                     μονογραφία της JECFA, Προδιαγραφές για πρόσθετα τροφίμων: Άλατα με νάτριο των 5′-ριβοζονουκλεοτιδίων.
                     Για τον προσδιορισμό του GMP και του IMP στην πρόσθετη ύλη και στα προμείγματα αρωματικών υλών:
                     Υγροχρωματογραφία υψηλής απόδοσης με υπεριώδη ανίχνευση (HPLC-UV).
                  
                  
                     Όλα τα ζωικά είδη
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Η πρόσθετη ύλη ενσωματώνεται στη ζωοτροφή υπό μορφή προμείγματος.
                              
                           
                                 2.
                              
                              
                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και σταθερότητας.
                              
                           
                                 3.
                              
                              
                                 Η συνιστώμενη μέγιστη περιεκτικότητα της δραστικής ουσίας ή του συνδυασμού υ 5′-ριβοζονουκλεϊνικού νατρίου (2b635), 5′-γουανιλικού δινατρίου (2b627) και 5′-ινοσινικού δινατρίου (2b631) πρέπει να είναι:
                                 50 mg/kg πλήρους ζωοτροφής με περιεκτικότητα σε υγρασία 12 %.
                              
                           
                                 4.
                              
                              
                                 Στην επισήμανση της πρόσθετης ύλης πρέπει να αναφέρονται τα ακόλουθα:
                                 «Συνιστώμενη μέγιστη περιεκτικότητα της δραστικής ουσίας ή του συνδυασμού 5′-ριβοζονουκλεϊνικού νατρίου, 5′-γουανιλικού δινατρίου και 5′-ινοσινικού δινατρίου πλήρους ζωοτροφής με περιεκτικότητα σε υγρασία 12 %: 50 mg/kg κατ' ανώτατο όριο».
                              
                           
                                 5.
                              
                              
                                 Η λειτουργική ομάδα, ο αριθμός ταυτοποίησης, η ονομασία και η προστιθέμενη ποσότητα της δραστικής ουσίας πρέπει να αναφέρονται στην επισήμανση των προμειγμάτων και στην επισήμανση των πρώτων υλών ζωοτροφών και των σύνθετων ζωοτροφών, εάν η ακόλουθη περιεκτικότητα της δραστικής ουσίας ή του συνδυασμού 5′-ριβοζονουκλεϊνικού νατρίου, 5′-γουανιλικού δινατρίου και 5′-ινοσινικού ασβεστίου σε πλήρη ζωοτροφή με περιεκτικότητα σε υγρασία 12 %: 50 mg/kg.
                              
                           
                                 6.
                              
                              
                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.
                              
                           
                  
                     15.3.2028
                  
               
                     2b627
                  
                  
                     —
                  
                  
                     5′-γουανιλικό δινάτριο
                  
                  
                     
                        Σύνθεση πρόσθετης ύλης
                     
                     5′-γουανιλικό δινάτριο (GMP)
                     
                        Χαρακτηρισμός της δραστικής ουσίας
                     
                     5′-γουανιλικό δινάτριο
                     που παράγεται με υδρόλυση RNA
                     Καθαρότητα: ελάχ.: 97 % σε δοκιμασία
                     Χημικός τύπος: C10H12N5Na2O8P · n H2O
                     Αριθ. CAS 5550-12-9
                     
                        Μέθοδος ανάλυσης
                         (1)
                     
                     Για την ταυτοποίηση του GMP στην πρόσθετη ύλη ζωοτροφών:
                     μονογραφία της JECFA. Προδιαγραφές για πρόσθετα τροφίμων: Άλατα με νάτριο των 5′-ριβοζονουκλεοτιδίων.
                     Για τον προσδιορισμό του GMP στην πρόσθετη ύλη και στα προμείγματα αρωματικών υλών:
                     Υγροχρωματογραφία υψηλής απόδοσης με υπεριώδη ανίχνευση (HPLC-UV).
                  
                  
                     Όλα τα ζωικά είδη
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Η πρόσθετη ύλη ενσωματώνεται στη ζωοτροφή υπό μορφή προμείγματος.
                              
                           
                                 2.
                              
                              
                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και σταθερότητας.
                              
                           
                                 3.
                              
                              
                                 Η συνιστώμενη μέγιστη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων (2b635), 5′-γουανιλικού δινατρίου (2b627) και 5′-ινοσινικού νατρίου (2b631) πρέπει να είναι:
                                 50 mg/kg πλήρους ζωοτροφής με περιεκτικότητα σε υγρασία 12 %.
                              
                           
                                 4.
                              
                              
                                 Στην επισήμανση της πρόσθετης ύλης πρέπει να αναφέρονται τα ακόλουθα:
                                 «Συνιστώμενη μέγιστη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων, 5′-γουανιλικού δινατρίου και 5′-ινοσινικού νατρίου πλήρους ζωοτροφής με περιεκτικότητα σε υγρασία 12 %: 50 mg/kg κατ' ανώτατο όριο».
                              
                           
                                 5.
                              
                              
                                 Η λειτουργική ομάδα, ο αριθμός ταυτοποίησης, η ονομασία και η προστιθέμενη ποσότητα της δραστικής ουσίας πρέπει να αναφέρονται στην επισήμανση των προμειγμάτων και στην επισήμανση των πρώτων υλών ζωοτροφών και των σύνθετων ζωοτροφών, εάν υπερβαίνεται η ακόλουθη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων, 5′-γουανιλικού δινατρίου και 5′-ινοσινικού νατρίου σε πλήρη ζωοτροφή με περιεκτικότητα σε υγρασία 12 %: 50 mg/kg.
                              
                           
                                 6.
                              
                              
                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια.. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.
                              
                           
                  
                     15.3.2028
                  
               
                     2b631
                  
                  
                     —
                  
                  
                     5′-ινοσινικό δινάτριο
                  
                  
                     
                        Σύνθεση πρόσθετης ύλης
                     
                     5′-ινοσινικό δινάτριο (IMP)
                     
                        Χαρακτηρισμός της δραστικής ουσίας
                     
                     5′-ινοσινικό δινάτριο
                     Που παράγεται με υδρόλυση RNA
                     Καθαρότητα: ελαχ. 97 % σε δοκιμασία
                     Χημικός τύπος: C10H11 N4O8P · nH2O
                     Αριθμός CAS 4691-65-0
                     
                        Μέθοδος ανάλυσης
                         (1)
                     
                     Για την ταυτοποίηση του ΙΜΡ στην πρόσθετη ύλη ζωοτροφών:
                     μονογραφία της JECFA. Προδιαγραφές για πρόσθετα τροφίμων: Άλατα νατρίου των 5′-ριβοζονουκλεοτιδίων.
                     Για τον προσδιορισμό του ΙΜΡ στην πρόσθετη ύλη και στα προμείγματα αρωματικών υλών:
                     Υγροχρωματογραφία υψηλής απόδοσης με υπεριώδη ανίχνευση (HPLC-UV).
                  
                  
                     Όλα τα ζωικά είδη
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Η πρόσθετη ύλη ενσωματώνεται στη ζωοτροφή υπό μορφή προμείγματος.
                              
                           
                                 2.
                              
                              
                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και σταθερότητας.
                              
                           
                                 3.
                              
                              
                                 Η συνιστώμενη μέγιστη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων (2b635), 5′-γουανιλικού δινατρίου (2b627) και 5′-ινοσινικού νατρίου (2b631) πρέπει να είναι:
                                 50 mg/kg πλήρους ζωοτροφής με περιεκτικότητα σε υγρασία 12 %.
                              
                           
                                 4.
                              
                              
                                 Στην επισήμανση της πρόσθετης ύλης πρέπει να αναφέρονται τα ακόλουθα:
                                 «Συνιστώμενη μέγιστη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων, 5′-γουανιλικού δινατρίου και 5′-ινοσινικού νατρίου πλήρους ζωοτροφής με περιεκτικότητα σε υγρασία 12 %: 50 mg/kg κατ' ανώτατο όριο».
                              
                           
                                 5.
                              
                              
                                 Η λειτουργική ομάδα, ο αριθμός ταυτοποίησης, η ονομασία και η προστιθέμενη ποσότητα της δραστικής ουσίας πρέπει να αναφέρονται στην επισήμανση των προμειγμάτων και στην επισήμανση των πρώτων υλών ζωοτροφών και των σύνθετων ζωοτροφών, εάν υπερβαίνεται η ακόλουθη περιεκτικότητα της δραστικής ουσίας ή του συνδυασμού αλάτων νατρίου 5′-ριβοζονουκλεϊνοτιδίων, 5′-γουανιλικού δινατρίου και 5′-ινοσινικού νατρίου σε πλήρη ζωοτροφή με περιεκτικότητα σε υγρασία 12 %: 50 mg/kg.
                              
                           
                                 6.
                              
                              
                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από εισπνοή, δερματική επαφή ή επαφή με τα μάτια. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.
                              
                           
                  
                     15.3.2028
                  
               
            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports